**NAVODILO ZA ODVZEM URINA PRI DOJENČKIH IN MAJHNIH OTROCIH**

NAKLJUČNI VZOREC ZA OSNOVNE URINSKE PREISKAVE, PREGLED SEDIMENTA IN MIKROBIOLOŠKE PREISKAVE (URICULT)

Za odvzem urina pri otrocih, ki niso sposobni samostojnega uriniranja, uporabljamo sterilno urinsko vrečko. Dobite jo v otroški ambulanti ali laboratoriju. Za laboratorijski pregled potrebujemo 15 ml vzorca urina.

POSTOPEK

* Urinsko vrečko po temeljitem umivanju (kožo tudi osušimo) nalepite okrog spolovila in počakajte, da otrok urinira.
* Koža okrog spolovila mora biti suha, ne smete jo mazati s kremo, ker se v tem primeru vrečka ne prilepi na kožo in urin steče mimo nameščene vrečke. V kolikor otrok v eni uri ni uriniral, morate postopek ponoviti z novo vrečko!

|  |  |
| --- | --- |
|  |  |

* Vrečko odstranite, stisnite na vrhu skupaj, da se zalepi, previdno postavite v urinski lonček in dobro zaprite s pokrovčkom. Urina iz vrečke ne prelivajte v posodico!



* Na urinski lonček nalepite nalepko z imenom in priimkom otroka ter uro odvzema urina. Čim prej oz. najkasneje v eni uri po odvzemu jo dostavite v laboratorij.